Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4312

21. FEJEZET – ICAO - ATC ELLENŐRZŐ LEGKISEBB MAGASSÁG TÉRKÉP 21.1 Rendeltetése 21.1.1 E kiegészítő térképen kell közölni a légi-jármű személyzet részére az ATS ellenőrző rendszert használó irányító által kijelölt magasság betartását és kereszt ellenőrzését lehetővé tévő információt. Megjegyzés. - A 11. Annex meghatározása szerint a légiforgalmi irányító szolgálat feladatai közé nem tartozik a földnek ütközés megelőzése. A Légi-Navigációs Szolgálatok Eljárásai – Légi-forgalom Kezelés (PANSATM, Doc 4444)-ben előírt eljárások nem mentesítik a repülőgép vezetőt azon felelőssége alól, hogy meggyőződjön róla, hogy a légiforgalmi irányító egység által kiadott bármely engedély e tekintetben biztonságos. Ha az IFR szerint repülő gépet vektorok adásával irányítják, vagy a repülőgépet az ATS útvonalon kívülre vivő direkt útvonalat engedélyeznek a Légi-navigációs Szolgálatok Eljárásai – Légiforgalom Kezelés, 8. Fejezet 8.6.5.2.előírásai alkalmazandók. 21.1.2 A térkép előlapján szembetűnő módon kell feltüntetni, miszerint a térkép csakis a már azonosított légi-jármű számára kijelölt magasság keresztellenőrzésére használható. 21.2 Alkalmazási rendelkezések Ajánlás. - Az ICAO – ATC Ellenőrző Legkisebb Magasság Térkép-et az 1.3.2 pontban leírt módon biztosítani kötelező olyan esetekben, amikor irányvezetési eljárást alakítottak ki és a legkisebb vektorálási magasságok megfelelő módon nem tüntethetők fel az ICAO Körzeti Térkép-en, az ICAO Szabvány Műszeres Indulási Eljárás Térképen (SID), vagy az ICAO Szabvány Műszeres Érkezési Eljárás Térképen (STAR). 21.3 Fedésterület és méretarány 21.3.1 A térkép fedésterülete kellő mértékű legyen a vektorálási eljárással kapcsolatos minden információ feltüntetéséhez. 21.3.2 A térkép legyen méretarányos. 21.3.3 Ajánlás. - A térkép ugyan olyan méretaránnyal készüljön, mint a kapcsolatos ICAO Körzeti Térkép. 21.4 Vetület 21.4.1 Ajánlás. - Szögtartó vetületet kell alkalmazni, amelyen az egyenes vonal hozzávetőleg a nagykörrel azonos. 21.4.2 Ajánlás. - A fokbeosztás jelzéseit azonos térközönként kell a térkép oldalvonalán elhelyezni. 21.5 Azonosítás 21.5.1 A térkép azonosítása a következőkből álljon: a repülőtér neve, amelyre a vektorálási eljárást felépítették, vagy, ha az eljárás több repülőtérre vonatkozik, akkor az ábrázolt légtérhez kapcsolódó név. Megjegyzés. – Ez a név lehet a repülőtér által kiszolgált városnak a neve, vagy ha a várost több repülőtér szolgálja ki, akkor a légiforgalmi szolgálati központ neve, avagy, a térkép fedésterületén belül elhelyezkedő legnagyobb város, vagy nagyváros neve. 21.6 Kultúr környezet és domborzat 21.6.1 Az összes nyílt vízfelületet, a nagy tavak és folyók elnagyolt partvonalát fel kell tüntetni kivéve akkor, ha az a térkép rendeltetésével szorosabban összefüggő adatokkal ütközne. 21.6.2 A megfelelő magasság pontokat és az akadályokat fel kell tüntetni. Megjegyzés. - A megfelelő magasság pontok és akadályok azok, amelyeket az eljárás specialisták biztosítanak. 21.7 Mágneses eltérés A térkép által fedett térség átlagos mágneses eltérését a legközelebbi egész fokra kerekítve fel kell tüntetni. 21.8 Irányok, útirányok és radiálok 21.8.1 Az irányoknak, útirányoknak és radiáloknak mágneses irányoknak kell lenniük, kivéve a 21.8.2 pontban előírtakat. 21.8.2 Ajánlás. - Ha a magasabb földrajzi szélességű területek esetében az illetékes hatóság döntése szerint a mágneses Északhoz viszonyított iránymeghatározás nem megfelelő más alkalmas vonatkozatási alapot, például földrajzi Északot, vagy hálózati Északot kell alkalmazni. 21.8.3 Ha az irányokat, útirányokat és radiálokat földrajzi Északhoz, vagy hálózati Északhoz viszonyítva teszik közzé, ott ezt világosan jelezni kell. Ahol hálózati Északot alkalmaznak, ott ennek a hálózati vonatkoztatási hosszúsági körét azonosítani kell. 21.9 Légiforgalmi adatok 21.9.1 Repülőterek 21.9.1.1 A közel-körzeti útvonalvezetést befolyásoló minden repülőteret fel kell feltüntetni a térképen. Ahol kivitelezhető, ott a futópályák elhelyezkedését mutató jelölést kell alkalmazni. 21.9.1.2 Fel kell tüntetni az elsődleges repülőtér tengerszinthez viszonyított és a legközelebbi méterre, vagy láb értékre felkerekített magasságát. 21.9.2 Tiltott, korlátozott és veszélyes légterek A tiltott, korlátozott és veszélyes légtereket azonosítójukkal együtt kell feltüntetni. 21.9.3 Légiforgalmi Szolgálati Rendszer 21.9.3.1 A térképen fel kell tüntetni a kialakított légiforgalmi szolgálati rendszer alábbi összetevőit: 1) a vonatkozó rádió navigációs berendezéseket azonosítóikkal egyetemben; 2) a vonatkozó, kijelölt légterek oldal határait; 3) a szabvány műszeres indulási és érkezési eljárásokhoz kapcsolódó vonatkozó mérvadó pontokat; Megjegyzés. – A légi-járművek vektor irányítása során használatos, a mérvadó pontokhoz, illetve azoktól elvezető útvonalak feltüntethetők. 4) átváltási magasságot, ha kijelölték; 5) a vektor irányítással összefüggő információkat, beleértve:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes